**ELŐTERJESZTÉS**

**Tiszavasvári Város Önkormányzata Képviselő-testületének**

**2019. július 25-én**

**tartandó rendes ülésére**

Az előterjesztés tárgya: **A Tiszavasvári Egyesített Óvodai Intézmény intézményvezető**

**(magasabb vezető) beosztás betöltésére vonatkozó pályázat**

**kiírásáról**

Iktatószám: TPH/5907-10/2019

Melléklet: pályázati kiírás a határozat-tervezet mellékleteként

Az előterjesztés előadója: Szőke Zoltán polgármester

Az előterjesztés témafelelőse: dr. Zombori Judit köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
| Szociális és Humán Bizottság | SZMSZ 5. sz. melléklet 1.3. pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2019. július 19.

**dr. Zombori Judit**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: dr. Zombori Judit

**ELŐTERJESZTÉS**

* **a Képviselő-testülethez –**

**A Tiszavasvári Egyesített Óvodai Intézmény intézményvezető (magasabb vezető) beosztás betöltésére vonatkozó pályázat kiírásáról**

**Tisztelt Képviselő-testület!**

**Tiszavasvári Város Önkormányzata Képviselő-testülete a 171/2019. (V.14.) Kt. számú határozatával döntött** a Tiszavasvári Egyesített Óvodai Intézmény intézményvezető (magasabb vezető) beosztás betöltésére vonatkozó **pályázat kiírásáról.** A pályázat a Közszolgálati Személyzetfejlesztési Főigazgatóság internetes oldalán (kozigallas.gov.hu), Tiszavasvári Polgármesteri Hivatal hirdetőtábláján, valamint Tiszavasvári Város Honlapján is megjelent, benyújtási határideje 2019. június 20. napja volt.

A **pályázati kiírásra egy** **pályázati anyag érkezett, amelyet a Képviselő-testület** a 260/2019.(VII.10.) Kt. számú határozatával **érvénytelennek nyilvánított**, és a pályázat elbírálásából kizárt, arra tekintettel, hogy a pályázó a pályázati kiírásban foglalt feltételeknek nem felelt meg, mivel a pályázat részeként benyújtandó iratok, igazolások közül erkölcsi bizonyítványát nem a kiírásnak megfelelő tartalommal csatolta.

A Testület a 261/2019. (VII.10.) Kt. számú határozatában döntött arról is, hogy a jelenlegi vezetőt **Moravszki Zsoltnét bízza meg 2019. július 16. napjától** az intézményvezetői feladatok ellátásával, a Tiszavasvári Egyesített Óvodai Intézmény intézményvezető (magasabb vezető) beosztás betöltésére **ismételten kiírt pályázat érvényes és eredményes elbírálásáig terjedő határozott időtartamra, legfeljebb azonban 1 évre.**

A Képviselő-testületi döntés következtében az intézményvezetői (magasabb vezetői) beosztás betöltésére a közalkalmazottak jogállásáról szóló 1992. évi XXXIII. törvény (a továbbiakban Kjt.) 20/B.§(1) bekezdése alapján **ismételten pályázatot kell kiírni**. A Kjt. 23.§ (3) bekezdése alapján a magasabb vezető vezetői megbízása legfeljebb öt évig terjedő határozott időre szól.

A Kjt. 20/A.§. (1) és (3)-(8) bekezdései, valamint a 326/2013. ( VIII.30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról 22.§ és 23. §-ai meghatározzák, hogy a pályázati kiírásnak mit kell tartalmaznia, illetve a pályázati eljárás lefolytatására milyen szabályok vonatkoznak.

**A jogszabály Közlönyben való közzétételt ír elő, jelen esetben az Oktatási és Kulturális Közlönyben kell megjelentetni a pályázatot.**

A Magyarország helyi önkormányzatairól szóló 2011. évi CLXXXIX. törvény 41. §. (7) bekezdése értelmében a helyi önkormányzat képviselő-testülete – amennyiben törvény kivételt nem tesz – nevezi ki az intézmény vezetőjét.

**Kjt. 20/A.§ (3) bekezdése:**

„(3) A pályázati felhívásban meg kell jelölni:

*a)* a munkáltató és a betöltendő munkakör, vezetői beosztás megnevezését,

*b)*a munkakörbe tartozó, illetve a vezetői beosztással járó lényeges feladatokat,

*c)* a pályázat elnyerésének valamennyi feltételét,

*d)* a pályázat részeként benyújtandó iratokat, igazolásokat, továbbá

*e)* a pályázat benyújtásának feltételeit és elbírálásának határidejét.”

**Kjt. 20/A.§ (5) bekezdése:**

„(5) A pályázó – a (3) bekezdés *d)* pontja alapján meghatározottakon túlmenően – a pályázathoz csatolja

*a)* a munkáltató vezetésére kiírt pályázat esetén a munkáltató vezetésére, fejlesztésére vonatkozó programját,

*b)* arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,

*c)* a külön jogszabályban vagy a pályázatban előírt további követelmények igazolására vonatkozó okiratokat.”

A közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet ( a továbbiakban Korm. rendelet) 22.§ (7) bekezdése értelmében:

„(7) A pályázati felhívásnak a Kjt. 20/A.§ (3) bekezdésében foglaltakon kívül tartalmaznia kell:

a, a munkahely megjelölését,

b, a magasabb vezetői beosztásra történő megbízás időtartamát,

c, a megbízás kezdő napját és megszűnésének időpontját,

d, a beosztáshoz kapcsolódó juttatásokat.”

**A Kjt 20/B. § (2) bekezdése:**

„(2) A pályázatban meg kell jelölni, hogy a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.”

**A Kjt. 20/B. § (3) bekezdése:**

„(3) Ha e törvény alapján a magasabb vezető, illetve vezető beosztás ellátásához pályázatot kell kiírni, a pályázatban meg kell jelölni a közalkalmazott által betöltendő munkakört is.”

**A Kjt. 20/B. § (4) bekezdése:**

„(4) Ha a magasabb vezető, illetve a vezető beosztással történő megbízáshoz közalkalmazotti jogviszony létesítése is szükséges - törvény eltérő rendelkezése hiányában - a kinevezési jogkör a megbízási jogkör gyakorlóját illeti meg.”

**A Kjt. 23. § (1) bekezdése:**

„(1) A magasabb vezető - a 90. §-ban foglalt kivétellel - **csak felsőfokú iskolai végzettséggel rendelkező közalkalmazott lehet.”**

**Korm. rendelet 23.§ (3) bekezdése:**

„ (3) A pályáztató a pályázattal kapcsolatos vélemények kialakításához - a pályázatnak a nevelőtestület (szakalkalmazotti értekezlet) részére történő átadás napját követő első munkanaptól számítva – legalább harminc napot köteles biztosítani ( a továbbiakban véleményezési határidő).”

**Korm. rendelet 23.§ (4) bekezdése:**

„(4) A nevelőtestület (szakalkalmazotti értekezlet) az Nkt. 70. § (2) bekezdés *j)* pontja alapján a véleményezési határidőn belül alakíthatja ki szakmai véleményét a vezetési programról. A pályázati eljárásban lehetővé kell tenni, hogy a nevelőtestület (szakalkalmazotti értekezlet) mellett a vezetési programról véleményt nyilváníthasson a Nemzeti Pedagógus Kar illetékes területi szerve.”

**Korm. rendelet 23.§ (5) bekezdése:**

„(5) A pályáztató a pályázattal együtt megküldi a megbízási jogkör gyakorlójának a kialakított véleményeket, vagy tájékoztatja a megbízási jogkör gyakorlóját, ha a jogosultak nem éltek a véleményezési jogukkal.

A hivatkozott jogszabályok értelmében az intézményvezetői magasabb vezetői megbízásra irányuló pályázati felhívást **a személyügyi központ internetes oldalán** közzé kell tenni. A **pályázat benyújtásának határideje** **a pályázati felhívásnak a személyügyi központ honlapján való elsődleges közzétételétől** számított tizenöt napnál – a munkáltató vezetésére kiírt pályázat esetén **harminc napnál – rövidebb nem** lehet. Jelen esetben tehát minimum 30 napos közzétételi kötelezettség áll fenn.

Tájékoztatom a Képviselő-testületet, hogy a Kjt. 20/A.§ (6) bekezdése, értelmében a magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott **legalább háromtagú, a betöltendő munkakör feladatait érintően szakértelemmel rendelkező bizottság** hallgatja meg, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója.

Javaslom, hogy a Képviselő-testület – a törvényben meghatározottaknak eleget téve – a pályázatokat véleményező eseti bizottságba 1. Kolláthné Pere Éva közoktatási szakértőt ( mint külső szakértőt) 2. Gazdagné dr. Tóth Mariannát, a Tiszavasvári Polgármesteri Hivatal Önkormányzati és Jogi Osztály osztályvezetőjét; 3. Bakné Répási Ágnest, a Tiszavasvári Város Önkormányzata Képviselő-testületének Szociális és Humán Bizottságának elnökét delegálja.

A Képviselő-testület a szakértői bizottság írásba foglalt véleményét mérlegelve, a pályázati határidő lejártát követőelső ülésén dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.

Javaslom, hogy a pályázat elbírálásából érvénytelenség miatt kerüljön kizárásra azon pályázó pályázata, aki a pályázat részeként benyújtandó dokumentumokat nem csatolja pályázatához hiánytalanul, vagy aki határidőn túl nyújtja be, vagy aki nem a kiírásban meghatározott módon nyújtja be pályázatát.

Tájékoztatom a Képviselő-testület tagjait, hogy a határozat-tervezetben szereplő pályázat adatai a **www.kozigallas.gov.hu** honlapon megjelenő pályázatéval megegyezőek lesznek, azonban a pályázat elektronikus rögzítése miatti formai eltérések lehetnek.

Kérem a Tisztelt Képviselő-testületet, hogy fentiek figyelembevétele mellett a határozat-tervezetet megtárgyalni és elfogadni szíveskedjen.

Tiszavasvári, 2019. július 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2019.(VII.25.) Kt. számú**

**határozata**

**A Tiszavasvári Egyesített Óvodai Intézmény intézményvezető (magasabb vezető) beosztás betöltésére vonatkozó pályázat kiírásáról**

1. Tiszavasvári Város Önkormányzata Képviselő-testülete pályázatot ír ki a **Tiszavasvári Egyesített** **Óvodai Intézmény** (4440 Tiszavasvári, Ifjúság u. 8.) vezetésére, magasabb vezetői beosztás betöltésére a közalkalmazottak jogállásáról szóló 1992. XXXIII. törvény, valamint a közalkalmazottak jogállásáról szóló 1992. XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet alapján, a határozat mellékletét képező pályázati kiírás szerint.

**Határidő**: azonnal **Felelős:** Szőke Zoltán polgármester

1. Tiszavasvári Város Önkormányzata Képviselő-testülete felkéri a jegyzőt, hogy a kormányzati személyügyi igazgatási feladatokat ellátó szerv internetes oldalán ([www.kozigallas.gov.hu](http://www.kozigallas.gov.hu)), az Oktatási és Kulturális Közlönyben, Tiszavasvári Város honlapján és a Tiszavasvári Polgármesteri Hivatal hirdetőtábláján gondoskodjon a pályázati felhívás közzétételéről.

**Határidő**: azonnal **Felelős:** Ostorháziné dr. Kórik Zsuzsanna jegyző

…..../2019. (VII.25.) Kt. számú határozat melléklete

1. sz. melléklet

**Tiszavasvári Város Önkormányzata Képviselő-testülete**

a "Közalkalmazottak jogállásáról szóló" 1992. évi XXXIII. törvény 20/B. § alapján

pályázatot hirdet

**a Tiszavasvári Egyesített Óvodai Intézmény**

**Intézményvezető (magasabb vezető)**

**beosztás betöltésére**

**Munkáltató:** TiszavasváriEgyesített Óvodai Intézmény

(Munkáltatói jogkör gyakorló – ha a magasabb vezetői beosztással történő megbízáshoz közalkalmazotti jogviszony létesítése is szükséges - kinevezési jogkör gyakorló: Tiszavasvári Város Önkormányzata Képviselő-testülete; Képviseli: Tiszavasvári Város polgármestere)

**A közalkalmazotti jogviszony időtartama**: Határozatlan idejű közalkalmazotti jogviszony

**Foglalkoztatás jellege**: Teljes munkaidő

**A vezetői megbízás időtartama**: a vezetői megbízás határozott időre, 5 évig terjedő időtartamra szól.

**Betöltendő közalkalmazotti munkakör**: óvodapedagógus

**Magasabb vezetői megbízás kezdő időpontja:** 2019. november 1.

**Magasabb vezetői megbízás megszűnésének időpontja:** 2024. október 31.

**A munkavégzés helye**: Szabolcs-Szatmár-Bereg Megye, 4440 Tiszavasvári, Ifjúság u. 8.

**A munkakörbe tartozó, illetve a vezetői megbízással járó lényeges feladatok**:

Az intézmény tevékenységének irányítása, az intézményegységek (Fülemüle Természetvédő Óvoda, Minimanó Óvoda, Lurkó-Kuckó Óvoda, Varázsceruza Óvoda) munkájának koordinálása, jogszerű működésének biztosítása, az ehhez kapcsolódó gazdálkodási, pedagógiai, igazgatási, személyzeti feladatok ellátása a hatályos jogszabályokban, az alapító okiratban, valamint a fenntartói és egyéb szakmai irányító szervezetek útmutatásaiban foglaltak szerint.

**Illetmény és juttatások**:

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet, valamint a Képviselő-testület által az adott magasabb vezetői beosztásra megállapított határozott időre szóló kereset kiegészítés rendelkezései az irányadók.

**Pályázati feltétel**:

* az adott nevelési-oktatási intézményben pedagógus-munkakör betöltéséhez szükséges, az Nkt. 3. számú mellékletben felsorolt felsőfokú iskolai végzettség és szakképzettség,
* pedagógus-szakvizsga keretében szerzett intézményvezetői szakképzettség,
* óvodapedagógus munkakörben szerzett legalább 5 év szakmai gyakorlat;
* magyar állampolgárság vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz;
* cselekvőképesség;
* 18. életév betöltése
* ***büntetlen előélet***; és annak igazolása, hogy nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok; és nem áll a tevékenység folytatását kizáró foglalkozástól való eltiltás hatálya alatt
* a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető,
* A Kjt.41.§ (1) és (2) bekezdéseinek való megfelelés;
* a nevelési-oktatási intézményben pedagógus-munkakörben fennálló, határozatlan időre teljes munkaidőre szóló alkalmazás vagy a megbízással egyidejűleg pedagógus- munkakörben történő, határozatlan időre teljes munkaidőre szóló alkalmazás;
* a pályázóval szemben a nemzeti köznevelésről szóló 2011. évi CXC. tv. 67.§ (2) bekezdésében foglalt összeférhetetlenség nem áll fenn;
* vagyonnyilatkozat tételi eljárás lefolytatása;

**A pályázat elbírálásánál előnyt jelent**:

* 1-3 év hasonló munkakörben szerzett vezetői gyakorlat,

**A pályázat részeként benyújtandó iratok, igazolások**:

* részletes fényképes szakmai önéletrajz;
* az intézmény vezetésére vonatkozó, szakmai helyzetelemzésre épülő, fejlesztési elképzeléseket is részletező program;
* végzettséget, szakmai gyakorlatot igazoló okiratok másolata;
* előnyt igazoló iratok másolatai, amennyiben azzal a pályázó rendelkezik;
* 3 hónapnál nem régebbi erkölcsi bizonyítvány, mely igazolja a büntetlen előéletet és azt, hogy nem áll Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok, valamint emellett tanúsítja, hogy nem áll a tevékenység folytatását kizáró foglalkozástól eltiltás hatálya alatt;
* nyilatkozat arról, hogy a – pályázatával kapcsolatban – az elbíráló üléseken kívánja-e zárt ülés megtartását, illetve nyilvános ülés esetén a személyes adatainak zártan történő kezelését;
* a pályázó hozzájárulását arról, hogy a pályázati anyagot a véleményezésre jogosultak megismerhetik;
* nyilatkozat/hozzájárulás a pályázati anyagban foglalt személyes adatok pályázati eljárással összefüggésben szükséges kezeléséhez;
* nyilatkozat a Kjt. 41. § (1) és (2) bekezdései szerinti összeférhetetlenségről;
* nyilatkozat, hogy a pályázóval szemben a nemzeti köznevelésről szóló 2011. évi CXC tv. 67.§ (2) bekezdésében foglalt összeférhetetlenség nem áll fenn;
* a pályázó nyilatkozata arról, hogy a pályázó nem áll cselekvőképességet kizáró vagy korlátozó gondnokság alatt;
* nyilatkozat arról, hogy a pályázó magyar állampolgár vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik;
* nyilatkozat/hozzájárulás arról, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII. törvényben meghatározott vagyonnyilatkozat tételi eljárás lefolytatását.

**A közalkalmazotti jogviszony időtartama:** a közalkalmazotti jogviszony határozatlan időre szól, az intézménynél újonnan létesített jogviszony esetén –a Kjt. 21/A. § (1) bekezdése alapján – 3 hónap próbaidő kikötésével.

**A munkakör betölthetőségének időpontja**: A munkakör legkorábban 2019. november 1. napjától tölthető be.

**A pályázat benyújtásának határideje**: 2019. augusztus 31.

A pályázati kiírással kapcsolatosan további információt Ostorháziné dr. Kórik Zsuzsanna jegyző nyújt, a 42/520-500 -as telefonszámon.

**A pályázatok benyújtásának módja**: Postai úton, a pályázatnak a Tiszavasvári Város Önkormányzatának Képviselő testülete címére történő megküldésével (4440. Tiszavasvári, Városháza tér 4. ). Kérjük a borítékon feltüntetni a pályázati adatbázisban szereplő **azonosító számot: TPH/5907-10/2019**, valamint a munkakör megnevezését: **intézményvezető.**

**A pályázat elbírálásának módja, rendje**:

* A pályázatokat a Képviselő-testület az általa felkért, a közalkalmazottak jogállásáról szóló 1992. évi XXXIII. törvény szerint előírt, szakértői bizottság írásbeli véleményezését követő első ülésén bírálja el. A pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja vagy hiányosan csatolja, aki határidőn túl nyújtja be, a hatósági erkölcsi bizonyítvány nem a feltüntetett jogszabályi hivatkozás által lett beadva, aki nem a kiírásban meghatározott módon nyújtja be pályázatát). A pályázat kiírója fenntartja a jogot, hogy a pályázati eljárást érvényes pályázatok esetén is indoklás nélkül eredménytelenné nyilvánítsa.
* A pályázat beadásával a pályázó egyúttal minden, az előbbiekben meghatározott feltételt magára nézve kötelezőnek elfogad.
* Az érvénytelen pályázatot benyújtókat, valamint a nem nyertes pályázókat e-mailben értesítjük.

**A pályázat elbírálásának határideje**: A véleményezési határidő lejártát követő első képviselő-testületi ülés, legkésőbb 2019. október 31.

**A pályázati kiírás további közzétételének helye, ideje**:

* Oktatási és Kulturális Közlöny – szerkesztőség által meghatározott időpont
* Tiszavasvári Város Honlapja – 2019. július 29.
* Tiszavasvári Polgármesteri Hivatala hirdetőtábláján való kifüggesztés- 2019. július 29.

**A munkáltatóval kapcsolatban további információt a www.tiszavasvari.hu honlapon szerezhet.**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2019.(VII.25.) Kt. sz.**

**határozata**

**A Tiszavasvári Egyesített Óvodai Intézmény intézményvezető (magasabb vezető) beosztás pályázatát elbíráló bizottság tagjainak megválasztásáról**

Tiszavasvári Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A. § (6) bekezdésében foglaltak alapján dönt arról, hogy

1. A Tiszavasvári Egyesített Óvodai Intézmény intézményvezető ( magasabb vezető) beosztás ellátására benyújtott pályázatok véleményezésére háromtagú eseti bizottságot hoz létre.

Az eseti bizottság feladatainak ellátásával:

Kolláthné Pere Éva közoktatási szakértőt ( mint külső szakértőt)

Gazdagné dr. Tóth Mariannát, a Tiszavasvári Polgármesteri Hivatal Önkormányzati és

Jogi Osztály osztályvezetőjét,

Bakné Répási Ágnest, Tiszavasvári Város Önkormányzata Képviselő-testületének Szociális és Humán Bizottságának elnökét bízza meg.

**Határidő:** azonnal **Felelős:** Szőke Zoltán polgármester

2. Felkéri a bizottság tagjait, hogy a beérkezett pályázatokat véleményezzék, és azt írásban juttassák el Tiszavasvári Város Polgármesteréhez. A bizottság írásbeli véleményének polgármesterhez történő leadását követően a bizottság külön intézkedés nélkül megszűnik.

**Határidő**: esedékességkor **Felelős:** Szőke Zoltán polgármester