**ELŐTERJESZTÉS**

**Tiszavasvári Város Önkormányzata Képviselő-testületének**

**2019. július 25-én tartandó rendes ülésére**

Az előterjesztés tárgya: **A TIVA-SZOLG Nonprofit Kft. általános célú átvilágításának eredménye, intézkedési tervének elfogadása**

**Mell.:** ellenőrzési anyag

Melléklet:

A napirend előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna Önkormányzati és jogi osztályvezető

Az előterjesztés ügyiratszáma: TPH/1144/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Pénzügyi és Ügyrendi Bizottság** | SZMSZ 4. melléklet 3.2 pont |
|  |  |

Az ülésre meghívni javasolt szervek, személyek:

|  |  |
| --- | --- |
| **dr. Groncsák Andrea**  **Tiva-Szolg Kft. ügyvezetője** | groncsak.andrea@gmail.com |
|  |  |
|  |  |

Egyéb megjegyzés:

………………………………………………………………………………………………………………………………………………………………………………………………………………………………………………

Tiszavasvári, 2019. július 22.

**Gazdagné dr. Tóth Marianna**

**témafelelős**

Tiszavasvári Város Polgármesterétől

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail:* tvonkph@tiszavasvari*.hu.*

Témafelelős: Gazdagné dr. Tóth Marianna

**Előterjesztés**

**- a Képviselő-testülethez -**

**A TIVA-SZOLG Nonprofit Kft. általános célú átvilágításának eredményéről, intézkedési tervének elfogadásáról**

**Tisztelt Képviselő-testület!**

A Képviselő-testület **118/2019. (III.28.) Kt. számú határozatával** **döntött** a **Tiszavasvári Településszolgáltatási és Vagyonkezelő Nonprofit Kft.-re vonatkozóan egy általános célú átvilágítás elrendeléséről.**

Az ellenőrzést az indokolta, hogy a beolvadást követően a Kft. feladatai jelentősen kibővültek, ezért szükség van az átalakulás után létrejött **gazdasági társaság szervezeti egységének, felépítésének legoptimálisabb formában történő kialakítására**. Ez **leghatékonyabban úgy érhető** el, ha pontosan ismerjük és átlátjuk a Kft. jelenlegi **belső rendszerét, gazdálkodását, szerződéses jogviszonyait.**

A Kft. ellenőrzését a Gyarmat-Tax Kft. (4400 Nyíregyháza, Írisz u. 67. szám, Varga Péter okleveles nemzetközi adószakértő, regisztrált költségvetési szervek belső ellenőre) folytatta le. A szakvéleményben rögzített tények próbaminta vételes vizsgálatok, a Kft. dokumentumai, a Megbízott részére feltett kérdésekre adott válaszok, a Kft. ügyvezetője által adott információk alapján kerültek megállapításra. A Kft. ellenőrzésének anyaga az előterjesztés mellékletét képezi. Az ellenőrzés alapját képező dokumentumok (számlák, szerződések) az anyag nagy terjedelme miatt nem kerültek kiküldésre (munkaidőben bármikor megtekinthetőek a 101. számú irodában) A vizsgálati anyagból áttekintést kaphatunk a Kft. szervezeti struktúrájáról, munkavállalói létszám adatairól, szerződéses jogviszonyairól, szabályozottságáról, pénzügyi folyamatairól stb.

Az adószakértő az általa ellenőrzött területekre vonatkozóan megállapításokat, javaslatokat tett, melyekre a Kft. ügyvezetője intézkedési tervet készített. **A határidővel és felelőssel ellátott intézkedési tervből látható, hogy milyen intézkedéseket fog tenni az ügyvezető a feltárt hiányosságok pótlására.**

Kérem a Tisztelt Képviselő-testületet, hogy az előterjesztést megtárgyalni és elfogadni szíveskedjen.

Tiszavasvári, 2019. július 22.

**Szőke Zoltán**

**polgármester**

**hatrozat-tervezet**

**Tiszavasvári Város Önkormányzata**

**Képviselő-testülete**

**…/2019. (VII.25.) Kt. számú**

**határozata(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság .../2019. (VII.25.) számú alapítói döntése)**

**A TIVA-SZOLG Nonprofit Kft. általános célú átvilágításának eredményéről, intézkedési tervének elfogadásáról**

Tiszavasvári Város Önkormányzata Képviselő-testülete a TIVA-SZOLG Nonprofit Kft. általános célú átvilágításának eredményéről, intézkedési tervének elfogadásáról szóló előterjesztést megtárgyalta és az alábbi határozatot hozta:

1.Elfogadja a TIVA-SZOLG Nonprofit Kft. ügyvezetője által a TIVA-SZOLG Nonprofit Kft. általános célú átvilágítására készült jelentésben foglalt megállapításokra vonatkozó Intézkedési Tervet.

**Határidő:** azonnal **Felelős:** Szőke Zoltán polgármester

2. Felkéri a TIVA-SZOLG Nonprofit Kft. ügyvezetőjét

a) az Intézkedési Tervben foglaltak maradéktalan végrehajtására,

b) hogy a 2017-2018-as évek beszerzéseinek szabályszerűsége tekintetében készítsen részletes beszámolót a képviselő-testület részére.

**Határidő:** 2.a) pontazonnal, illetve folyamatosan

2.b) pont 2019. december 31**. Felelős:** dr. Groncsák Andrea ügyvezető

3.Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester

…/2019.(VII.25.) Kt. számú határozat melléklete

**TIVA-SZOLG**

Településszolgáltatási és Vagyonkezelő Nonprofit Kft.

4440 Tiszavasvári, Városháza tér 4. . Pf.: 68

06/42 520-550

Web: [www.tivaszolg.hu](http://www.tivaszolg.hu) e-mail: [tivaszolgnonprofit@gmail.com](mailto:tivaszolgnonprofit@gmail.com)

**Intézkedési terv**

**A Tiva-Szolg KFT**

**(4440 Tiszavasvári, Városháza tér 4. )**

**gazdálkodásának (átvilágítása) állapot felmérése (2017.01.01-2018.12.31. közötti időszakban) tárgyában tett megállapításokra**

1. Intézkedés: A munkafolyamatba épített kontrollrendszert bevezetjük.

Határidő: 2019. október 31.

Felelős: dr. Groncsák Andrea ügyvezető

1. Intézkedés: Munkaügyi iratok átvizsgálása, szükséges intézkedések megtétele.

Határidő: 2019. augusztus 31.

Felelős: Szurkos Szilvia gazdasági vezető

1. Intézkedés: Gazdasági események azonnali folyamatos feldolgozása , havi elemzések elkészítése.

Határidő: azonnal

Felelős: Szurkos Szilvia gazdasági vezető

1. Intézkedés: Kialakítjuk a kontrollált tervezési és gazdálkodási rendszert.

Határidő: folyamatos

Felelős: Dr. Groncsák Andrea ügyvezető

1. Intézkedés: Szerződések nyilvántartási rendszerét, a főkönyvi könyvelésben jelentkező bizonylatokkal való összhangját , kontrollját kialakítjuk.

Határidő: 2019. október 31.

Felelős: Dr. Groncsák Andrea ügyvezető

1. Intézkedés: Törvényi kötelezettségekből eredő szabályzatok elkészítése.

Határidő: 2019. október 31.

Felelős: Dr. Groncsák Andrea ügyvezető

1. Intézkedés: A kialakított belső ellenőrzési rendszert működtetjük.

Határidő: 2019. november 1-től

Felelős: Dr. Groncsák Andrea ügyvezető

1. Intézkedés: Gazdálkodási és pénzügyi vonatkozású szabályzatok elkészítése, folyamatos aktualizálása.

Határidő: 2019. október 31.

Felelős: Szurkos Szilvia gazdasági vezető

1. Intézkedés: Banki és pénztári folyamatok napi ellenőrzésének bevezetése.

Határidő: azonnal

Felelős: Dr. Groncsák Andrea ügyvezető

1. Intézkedés: Az egyes számlákhoz kapcsolódó szerződések, megállapodások, megrendelések, teljesítés igazolások pótlása, lehetőségekhez képest.

Határidő: folyamatosan

Felelős: Dr. Groncsák Andrea ügyvezető

1. Intézkedés: A munkavállalók részére személyre szabott intézkedési terv készítése.

Határidő: folyamatos

Felelős: Dr. Groncsák Andrea ügyvezető

Tiszavasvári, 2019. július 19.

Dr. Groncsák Andrea

ügyvezető