**ELŐTERJESZTÉS**

Tiszavasvári Város Önkormányzata Képviselő-testületének

2019. július 25-én tartandó rendes ülésére

Az előterjesztés tárgya: **A járási hivatal kialakításával kapcsolatos megállapodás módosítása**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna Önkormányzati és jogi osztályvezető

Az előterjesztés ügyiratszáma: TPH/4686/2019

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2019. július 19.

##### **Gazdagné** **dr. Tóth Marianna**

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Témafelelős**: Gazdagné dr. Tóth Marianna

**ELŐTERJESZTÉS**

**a Képviselő-testülethez**

**A járási hivatal kialakításával kapcsolatos megállapodás módosításáról**

**Tisztelt Képviselő-testület!**

Dr. Hosszú József Járási Hivatalvezető Úr arról tájékoztatott, hogy a Szabolcs-Szatmár-Bereg Megyei Kormányhivatal és a települési önkormányzatok között a **2013. január 1. napjától kialakításra** kerülő járási hivatalokhoz kerülő államigazgatási feladatok ellátásának biztosítására megkötött járási megállapodások **módosítása vált szükségessé** az alábbiak alapján: A feladat ellátását biztosító önkormányzati tulajdonban lévő eszközök átvételre kerültek és a Kormányhivatal **eszköznyilvántartásában történt változások átvezetését követően** az önkormányzatokkal kötött megállapodások felülvizsgálata során **szükségessé vált a megállapodások módosítása, az eszközlista aktualizálása és ezzel egyidejűleg a kapcsolattartó személyében időközben bekövetkezett változások átvezetése.**

Fentieknek megfelelve a Kormányhivatal elkészítette a megállapodás módosítását, mely a határozat-tervezet mellékletét képezi.

Fentieknek megfelelően kérem a testületet, hogy az előterjesztés megtárgyalása után döntését meghozni szíveskedjen.

Tiszavasvári, 2019. július 19.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2019. (…) Kt. számú**

**határozata**

**A járási hivatal kialakításával kapcsolatos megállapodás módosításáról**

Tiszavasvári Város Önkormányzata Képviselő-testülete a járási hivatal kialakításával kapcsolatos megállapodás módosításáról szóló előterjesztést megtárgyalta és Magyarország helyi önkormányzatairól szóló 2011. évi CLXXXIX. törvény 107.§-ában foglalt felhatalmazás alapján az alábbi határozatot hozza:

Elfogadja Tiszavasvári Város Önkormányzata, a Tiszavasvári Polgármesteri Hivatal és a Szabolcs-Szatmár-Bereg Megyei Kormányhivatal közötti XVI-B-09/00617-2/2012. iktatószámú alap-megállapodás módosítását a határozat melléklete szerinti tartalommal.

**Határidő**: azonnal **Felelős**: Szőke Zoltán polgármester

Felhatalmazza a polgármestert a módosító okirat aláírására.

**Határidő**: esedékességkor **Felelős**: Szőke Zoltán polgármester

…/2019.(VII.25.) Kt. sz. határozat melléklete

**MEGÁLLAPODÁS MÓDOSÍTÁS**

**2. számú**

**a járási hivatal kialakításához**

Mely létrejött egyrészről, **Szőke Zoltán** **polgármester, Tiszavasvári Város Önkormányzata** (4440 Tiszavasvári, Városház tér 4., adószám: 15732468-2-15 a továbbiakban: Önkormányzat) **képviselője**, mint átadó/használatba adó (a továbbiakban együtt: **Átadó**),

másrészről **Tiszavasvári Polgármesteri Hivatal** (4440 Tiszavasvári, Városház tér 4., adószám: 15404761-2-15, **képviseli: Ostorháziné dr. Kórik Zsuzsanna jegyző** (továbbiakban: Hivatal)

harmadrészről **Román István kormánymegbízott, a Szabolcs-Szatmár-Bereg Megyei Kormányhivatal** (4400 Nyíregyháza, Hősök tere 5. szám, adószám: 15789374-2-15, a továbbiakban: Kormányhivatal) **képviselője**, mint átvevő/használatba vevő (a továbbiakban együtt: **Átvevő**)

**együttesen Felek** között az alulírott napon és helyen az alábbi feltételekkel:

**Előzmény:**

Felek rögzítik, hogy a 2013. január 1-jétől létrejövő Járási Hivatalhoz kerülő államigazgatási feladatok ellátásának biztosítása érdekében a korábban ezen feladatellátást szolgáló önkormányzati vagyon és vagyoni értékű jog ingyenes használati jogcímen történő átadás feltételeinek, az ehhez kapcsolódó eljárás lebonyolításához szükséges keretek meghatározása céljából **XVI-B-09/00617-2/2012 ügyiratszám alatt, 2012. október 30-án a járási hivatalok kialakításához megállapodást kötöttek.**

A megállapodás tárgya a járásokhoz átkerülő államigazgatási feladatok ellátását biztosító önkormányzati tulajdonban lévő ingó vagyon, továbbá vagyonértékű jog Magyar Állam általi ingyenes használati jogának alapításához kapcsolódó főbb feladatok, illetve a Felek jogainak és kötelezettségeinek a meghatározása.

Felek a közöttük létrejött megállapodást SZ-B-09/00078-3/2015. iktatószám alatt 2015. február 6. módosították.

Felek a megállapodást közös megegyezéssel az alábbiak szerint módosítják:

1. A megállapodás V. Egyéb rendelkezések szövegrész 3. bekezdés “Átadó és Átvevő kapcsolattartókat jelölnek ki, akik a megállapodásból eredő feladatokat egyeztetik, illetve gondoskodnak a lebonyolítással kapcsolatos döntések előkészítéséről.” szóló szövegrészéhez tartozó **kapcsolattartók az alábbiak szerint módosulnak**:

Átadó által kijelölt kapcsolattartó(k):

Neve: Ostorháziné dr. Kórik Zsuzsanna

Beosztása: Jegyző

Elérhetősége: 42/520-500

Átvevő által kijelölt kapcsolattartó(k):

Neve: Tóthné Dr. Nagy Zsuzsa

Beosztása. mb. osztályvezető

Elérhetősége: 06-42-599-318

Neve: Nagyidainé Kelemen Éva

Beosztása: osztályvezető

Elérhetősége: 06-42-599-339

2. A 2012. október 30-án megkötött megállapodás **7/3. számú melléklete, (*az átadásra kerülő ingóságokról (bútor, stb..) létszámhoz, álláshelyhez kötötten)* helyébe jelen megállapodás módosítás 7/3. számú melléklete (*az átadásra kerülő ingóságokról (bútor, informatikai eszközök, jogvédett termékek) létszámhoz, álláshelyhez kötötten)* lép.**

A megállapodás mellékletének részeként a 218/2012. (VIII.13.) Korm. Rendelet

8/1. - A tiszavasvári járási kormányhivatal működéséhez átvett informatikai eszközökről/jogvédett termékekről (IT munkaállomások)

8/2. - A tiszavasvári járási kormányhivatal működéséhez átvett informatikai eszközökről/jogvédett termékekről ( Szoftverek, operációs rendszerek, irodai programcsomagok, vírusvédelem stb.)

8/4. - A tiszavasvári járási kormányhivatal működéséhez átvett informatikai eszközökről/jogvédett termékekről Kiszolgáló (szerver) kapacitások

8/5. - A tiszavasvári járási kormányhivatal működéséhez átvett informatikai eszközökről/jogvédett termékekről (Szerver szoftverek hozzáférései (CAL)

8/6. - A tiszavasvári járási kormányhivatal működéséhez átvett informatikai eszközökről/jogvédett termékekről (Nyomatkészítő eszközök)

8/8. - A tiszavasvári járási kormányhivatal működéséhez átvett informatikai eszközökről/jogvédett termékekről (Hálózati végpontok)

8/9. - A tiszavasvári járási kormányhivatal működéséhez átvett informatikai eszközökről/jogvédett termékekről (Aktív hálózati (LAN,WAN) eszközök)

8/10. - A tiszavasvári járási kormányhivatal működéséhez átvett informatikai eszközökről/jogvédett termékekről (Telekommunikációs eszközök)

8/11. - A tiszavasvári járási kormányhivatal működéséhez átvett informatikai eszközökről/jogvédett termékekről (Telefonközpont kapacitás)

számú mellékletének megfelelő átadás-átvétel jegyzékek hatályon kívül helyezésre kerülnek.

3. Jelen megállapodás módosítása az aláírás napján lép hatályba.

4.A megállapodás és megállapodás módosítás egyéb pontjai változatlan formában érvényben maradnak. Az alapmegállapodás, a megállapodás módosítással és a jelen 2. számú megállapodás módosítással együtt érvényes.

Jelen megállapodás módosítás nyolc (8) eredeti példányban kettő (2) számozott oldallal, magyar nyelven készült, minden példány azonos érvénnyel bír. Hét példány a Kormányhivatalt, egy példány az Önkormányzatot illeti meg.

Jelen megállapodás módosítást a Felek annak elolvasása és értelmezése után, mint akaratukkal mindenben megegyezőt cégszerűen írtak alá.

Mellékletek:

7/3. számú melléklet: az átadásra kerülő ingóságokról (bútor, informatikai eszközök, jogvédett termékek) létszámhoz, álláshelyhez kötötten

Átadó képviseletében: Átvevő képviseletében

Tiszavasvári, 2019. ……………………… Nyíregyháza, 2019. ………………………

…………………………………………… .…………………………………………. **Szőke Zoltán** **Román István**

**polgármester kormánymegbízott**

**Pénzügyi ellenjegyzés:**

……………………………………………. ………………………………………….

**Ostorháziné dr. Kórik Zsuzsanna Dr. Borbásné Nagy Beáta**

**jegyző főosztályvezető**

**Jogilag ellenjegyzem: 2019…………..**

…………………………………………

**Dr. Domokos József**

**jogtanácsos**

**KASZ: 36075887**

**Lajstromszám: JT.53.**